חוק התגמולים לנפגעי פעולות איבה (תיקון מס' 36), התשע"ט–2018
הצעת חוק פרטית, הכנסת ה-20
פורסם: ספר החוקים, חוברת 2763, עמ' 76, 2018-12-12T00:00:00+02:00
בחוק התגמולים לנפגעי פעולות איבה (תיקון מס' 36), התשע''ט–2018, נקבע כי מי שקרובו נהרג בפעולות איבה, יהיה זכאי לבחור את בית העלמין בו יובא הנפטר לקבורה. כמו כן, קרובי משפחתו של הנפטר, לא יישאו בתשלום כלשהו בשל הקבורה. עוד נקבע כי כל התשלום בשל רכישת חלקת הקבר עבור הנפטר יועבר ישירות מהמוסד לביטוח לאומי לחברה העוסקת בקבורת נפטרים, ויהיה בסכום שלא יעלה על כפל התעריף הקבוע בחוק שירותי הדת היהודיים לגבי רכישת חלקת קבר בחיים.